અપૂરતા વરસાદથી લાંબો સમય જળસંકટ ભોગવનાર સૌરાષ્ટ્રને રાહત થાય એવા એક મહત્ત્વપૂર્ણ વાયદારૂપે વડાપ્રધાને કહ્યું કે ‘કેન્દ્રમાં ફરી ભાજપ સરકાર બને તો પાણી માટે અલગ મંત્રાલય બનાવવાનું અમે નક્કી કર્યું છે, જે પાણીનો વૈજ્ઞાનિક ઉપયોગ કઈ રીતે થાય તેનું ધ્યાન રાખશે’ સૌરાષ્ટ્રના માછીમારોની કર્મઠતાનો ઉલ્લેખ કરીને તેમણે એમ પણ જાહેર કર્યું કે ફરી ભાજપને સત્તા મળે તો માછીમારો માટેનું પણ જુદું મંત્રાલય કાર્યરત થશે.